Kvazisatelit
Kvazisatelit je objekat specifične koorbitalne konfiguracije u orbitalnoj rezonanciji od 1:1 u odnosu na planetu oko koje ostaje u neposrednoj blizini tokom velikog broja orbitalnih perioda.

Orbitalni period oko Sunca i pripadajuće planete kod kvazisatelita je jednak, a jedina razlika je u ekscentricitetu orbite koji je kod kvazisatelita obično veći. Gledano iz perspektive planete, kvazisatelit ima retrogradnu i veoma izduženu putanju oko iste.

Od „pravih satelita“ razlikuju se po tome što se nalaze izvan planetarnog gravitacionog polja koje satelite drži u pravilnim orbitama oko planete (zona Hillove sfere) i imaju nestabilnu rezonanciju. To znači da kvazisateliti tokom vremena mogu da promene rezonanciju svog kretanja i da se znatno udalje od planete, ali i da se kasnije ponovo vrate u kvazisatelitsku orbitu.

Eksterni linkovi 
 Quasi-satellite Information Page
 Astronomy.com: A new "moon" for Earth
 Discovery of the first quasi-satellite of Venus – University of Turku news release (17. 8. 2004)

Prirodni sateliti
Sunčev sistem